**OBAVIJEST O LJETNOM RADU**

**U DJEČJEM VRTIĆU „BIOKOVSKO ZVONCE“**

1. Dječji vrtić „Biokovsko zvonce“ organizira ljetni rad u vremenu **od 03. srpnja 2023. do 25. kolovoza 2023. godine.**
2. Ljetni rad se organizira sukladno organizacijskim mogućnostima Ustanove.
3. Korisnik usluga prijavu za ljetni rad iskazuje popunjavanjem prijavnice **uz uvjet podmirenja svih prethodnih obveza prema Vrtiću.**

Prijavnica za upis u ljetni rad se preuzima na Internet stranici Ustanove (www.dv-biokovskozvonce.hr) **od 19. travnja 2023. godine.**

1. Popunjenu Prijavnicu za korištenje vrtića tijekom ljeta roditelj/skrbnik obvezan je poslati putem e-maila: **ljetnirad.zvonce@gmail.com**ili poštom s povratnicom na adresu: Dječji vrtić „Biokovsko zvonce“, Molizanskih Hrvata 2, 21300 Makarska, uz naznaku „Ljetni rad“ **od 24. travnja 2023. do 28. travnja 2023.** u protivnom, smatrat će se da nije zainteresiran/a za korištenje ljetnog rada Dječjeg vrtića. Upisni broj dobit ćete povratno e-mailom ili sms porukom.
2. Korisnik usluga prijavljuje korištenje ljetnog rada za srpanj i kolovoz.
3. Popis djece u vrtić/jaslice za ljetni rad po skupinama bit će objavljen **12. lipnja 2023.** na oglasnoj ploči objekta ,,Ciciban“, Molizanskih Hrvata 2, Makarska i Internet stranici Ustanove.
4. Ako Korisnik usluga za vrijeme trajanja ljetnog programa odustane od korištenja usluga, dužan je podmiriti iznos u cijelosti, osim u slučajevima opravdanog odustajanja. Pod opravdanim odustajanjem smatra se bolest djeteta. Ukoliko dijete ne pohađa Vrtić u razdoblju od 03.07.2023. do 25.08.2023. roditelj-korisnik usluga plaća čuvanje mjesta u iznosu od 20,00 € za mjesec u skladu s člankom 38. Pravilnika o korištenju usluga Dječjeg vrtića „Biokovsko zvonce“.

U Makarskoj, 19. travnja 2023.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Antonia Kapović, v.d. ravnateljice